《和高漫士梅江谣》
明代·王恭

梅江水，流浩浩，居人尽说梅江好。自从海上筑城池，使车络绎无昏早。

梅江水，深复深，行人一见怀千金。老夫平生爱江水，日饮一石无贪心。

青萝盘盘数峰色，兜高望见扶桑白。蜃气朝凝鲛女宫，珠光夜照天吴宅。

居人生小住江皋，架壑梯岩结构牢。沙鸥不省逢机事，江叟何曾识县曹。

峨峨百雉连山郭，夷岛清宁无摽掠。将门子弟解逢迎，大侄儿郎谈礼乐。

有时江上渔歌发，捩柁抽向江空阔。蹒跚竹篓紫蟹肥，拨刺金盘素鳞活。

龙门子，何处来，向予西指凤凰台。京行此别三千里，怅饮应须数百杯。

谢公好为苍生起，山中猿鹤徒为尔。到日秦淮有鲤鱼，尺书先寄梅江水。

作者简介：王恭（1343-？），字安仲，长乐沙堤人。家贫，少游江湖间，中年隐居七岩山，为樵夫20多年，自号“皆山樵者”。善诗文，与高木秉、陈亮等诸文士唱和，名重一时。诗人王 曾为他作《皆山樵者传》。明永乐二年（1404年），年届六十岁的王恭以儒士荐为翰林待诏，敕修《永乐大典》。永乐五年，《永乐大典》修成，王恭试诗高第，授翰林典籍。不久，辞官返里。王恭作诗，才思敏捷，下笔千言立就，诗风多凄婉，隐喻颇深。为闽中十才子之一，著有《白云樵集》四卷，《草泽狂歌》五卷及《风台清啸》等。